Mazurek, Milan, poslanec NR SR (2020-06-03):
Vážený pán predsedajúci, ctené kolegyne, kolegovia, tu som bol týmto pánom (rečník ukázal na navrhovateľa) tak nepekne nálepkovaný, tak vám to trošku vrátim. Vážený pán protislovenský zapredaný agent Jaroslav Naď, opäť ste nám predložili na stôl to isté, čo nám tu predkladal váš predchodca z tzv. Slovenskej národnej strany, na ktorej slovenské ani národné nebolo prakticky vôbec nič, a to je posilnenie tzv. Predsunutej vojenskej prítomnosti Severoatlantickej aliancie na hranici s Ruskou federáciou. Ono je to krásne slovné spojenie, predsunutá prítomnosť, v skutočnosti to znamená obyčajnú, úbohú vojenskú provokáciu. To vaše odôvodnenie, ktorým ste argumentovali, prečo má Slovenská republika už nie na pol roka, ako to robil predchodca pána protislovenského agenta Naďa, posielať 152 slovenských vojakov do Lotyšska a do ďalších republík na tú rotačnú prítomnosť, tak dnes už tu máme návrh na štvorročné, to znamená až do roku 2023, pôsobenie slovenských vojakov. Ja si pamätám veľmi dobre, keď tu predkladal práve bývalý minister obrany tento návrh a hovoril o tom, že je to dočasná prítomnosť, že my dočasne potrebujeme riešiť situáciu, dočasne potrebujeme zabrániť eskalácii napätia medzi týmito štátmi, a hovoril, že to vychádza z nejakej, z nejakého napätia, z nejakej atmosféry, ktorá vznikla práve po tej anexii Krymu, ktorú ste tu spomínali, a preto sa nemusíme báť, že to bude trvalé. My sme vtedy už, samozrejme, racionálne hovorili, že nič, čo toto NATO robí, nič, kde NATO pôsobí, nie je dočasné, ale práve naopak, že to bude trvalé. A dnes to tu máme potvrdené: Poďme až do roku 2023, schváľme to, bude to tam. A tá argumentácia, ktorú ste použili, je úžasná. A poviem vám prečo. Vy hovoríte, že v roku 2014 Rusko anektovalo Krym a kvôli tomu potrebujeme prijať nejaké opatrenia, aby náhodou Rusi nenapochodovali, hej, až do Karlových Varov, ako sme to tu vtedy počúvali od rôznych polobláznov, ktorí dnes robia aj, bohužiaľ, štátnych tajomníkov na niektorých ministerstvách. Ja vám poviem niečo, ak za anexiu Krymu potrebujeme stavať vojská NATO, aj naše vojsko, na ruských hraniciach a robiť bububu, aby sa tí Rusi zľakli, ako ste povedali, princípom odstrašenia, tak čo ideme robiť s Izraelom, pán Naď? Premiér Izraela Benjamin Netanjahu otvorene povedal, a je to jeho vládny politický program, že budú anektovať ešte väčšie časti západného brehu Jordánu. Severoatlantická aliancia, Spojené štáty americké mu tlieskajú. V čom je rozdiel? Veď smejete sa tu ako blbeček, ale ja sa vás pýtam, v čom je rozdiel. V čom je rozdiel, keď anektuje územie Izrael a keď anektuje územie Rusko? No poďme do toho! Podajte tu návrh: Ideme posielať vojakov na hranicu s Izraelom. Či Izrael môže, Rusko nemôže? Izrael môže? Toto je tá spravodlivosť, toto je ten rovnaký meter? Viete, všetky tie floskuly, tie trápne reči o humanitárnych akciách, o predchádzaní násilia, o svetovom mieri, to si strčte za klobúk, to, povedzte to na rovinu, je to odporná mocenská politická hra. Pretože keby vám išlo o spravodlivosť, tak prvý tu kričíte, čo si to dovoľuje Benjamin Netanjahu robiť a že rovnaké veci jednoducho musíme trestať rovnakým spôsobom. Lenže o to nejde. Rusko je zlé, Rusko robí neuveriteľné veci. Musíme robiť bububu, ale keď úplne to isté a v horšej miere, pretože to tam osídľuje rôznymi extrémistickými židovskými osadníkmi, ktorí naozaj k tým Palestíncom nemajú veľmi vrúcny vzťah, tak tí môžu, Izrael môže všetko. A vy ako pajác to nebudete mať odvahu kritizovať, vy sa nepostavíte a nepoviete to na rovinu, pretože to sú vaši chlebodarci, proti nim vy nepoviete vôbec nič, pán Naď, pán protislovenský zapredaný agent. A toto je presne ten problém. A na toto nikto z vás nevie reagovať, pretože sa na to reagovať nedá. Ak by vám išlo o spravodlivosť, tak prvý tu poukazujete na ten Izrael. A to isté robil váš predchodca, teda predchodca, v bývalom volebnom období pán Klus, ktorý je dnes štátnym tajomníkom. To isté robil. Poukazoval na zlé Rusko, ale to, že Izrael v jeden deň postrieľal viac ako 50 palestínskych protestujúcich na palestínskom území, to odsúdiť nevedel. A to nebudete vedieť urobiť ani vy. Pretože keby Rusko robilo to, čo dnes robí Izrael, tak tu máme úplnú katastrofu. Hovorilo by sa tu, dokonca poviem, aj o tretej svetovej vojne. Ale nie, pretože tento návrh nemá nič spoločné s nejakou spravodlivosťou. Nemá nič spoločné s nejakými snahami o mier. Presne opak je pravdou. A mne je úprimne ľúto, že Slovenská republika sa spolupodieľa na takýchto hlúpych, trápnych a úbohých aktivitách. A hlavne keď to tu predkladajú ľudia, ako je pán Naď. Ľudia, ktorí sú vo svojej podstate tak zbabelí, že sa nezmôžu na nič, akurát posielať strašiť a prípadne posielať na smrť niekoho iného. Keby ste vy boli hrdina a obliekli si tie kanady, maskáče, zobrali zbraň a išli a rovno do Ruska, nielen na ruské hranice, do Ruska, choďte im to tam ukázať, zdvihnite tie bicepsy a ukážte, aký ste silný, aký vy ste bojovník! By som vás veľmi rýchlo chcel vidieť. A toto je presne, keď o osude slovenských vojakov rozhodujú zbabelí úbožiaci, tak to potom vyzerá takýmto spôsobom. Vyzerá to takto. A toto mne je ľúto, pretože kto je extrémista? Ten, kto tu verejne vyhlasuje slová, ktoré môžu teoreticky viesť k vojne, alebo ten, kto sa tu postaví a apeluje za mier? My ste tí extrémisti, ktorí tu chceme predchádzať vojenskému napätiu a ktorí hovoríme, nepodporujme tieto agresívne snahy, nesnažme sa tu provokovať vojenský konflikt a neposielajme vojakov zbytočne provokovať na ruské hranice, alebo je extrémista tento protislovenský zapredaný agent, ktorý hovorí niečo úplne opačné. Poďme protestovať, poďme bojovať, poďme sa tlačiť k Ruskej federácii! Ale keď urobí to isté Izrael, tak sa mu až pretočia očičká, pretože nevie reagovať, pretože taká je pravda. Chcem apelovať na celé toto plénum. Ja viem, že tu títo dvaja naľavo ani napravo, to nemá zmysel k nim niečo hovoriť, oni sú platení za to, aby robili to, čo robia, a aby popierali pravdu a zrejmú realitu, ktorú vidia aj vlastnými očami, ale vlastný názor dávno zapredali za 30 strieborných ako takí Judáši. Ako zapredali aj Slovenskú republiku do rúk Severoatlantickej aliancie a Spojených štátov amerických; a to je tiež jedna perla. Tie Spojené štáty americké, ktoré majú pomaly občiansku vojnu vo svojich uliciach, sú tie posledné, ktoré nám môžu niečo hovoriť o nejakom predchádzaní napätia a o nejakom mierovom spolužití. Ony si nevedia urobiť poriadok ani vo vlastnom štáte s anarchistickými skupinami, ktoré im tam rozbíjajú obchody, ktoré im tam ničia jednoducho celé mestá. Ony chcú robiť poriadok niekde tisíce a tisíce kilometrov ďaleko od vlastného územia, veľmi, veľmi ďaleko. (Reakcia navrhovateľa.) Vidíte. A argumenty tohto protislovenského agenta, ktorý mi tu teraz rozpráva, že vraj hádžem kamene do malých detí, no, to je minister obrany. Proste človek, ktorý je úplne mimo reality. No a preto na záver môjho prejavu vás chcem všetkých poprosiť, ja verím tomu, že sa medzi vami nájde, ja nechcem lámať tu palicu, ale verím tomu, že sa medzi vami nájde zopár tých príčetných poslancov, ktorí si povedia, že už nemá zmysel ďalej podporovať túto medzinárodnú agresiu, a tých ľudí, ktorí si povedia, že ak nekonáme proti Izraelu, tak predsa nemá zmysel konať proti Rusku, pretože spravodlivosť má platiť pre všetkých rovnako a nemajú existovať dvojaké kilometre. A verím tomu, že sa medzi vami nájde dosť tých, ktorí už odmietnu toto povzbudzovanie vojenského napätia a postavia sa tak ako my za mier, za to, aby sme mohli normálne žiť, aby sme tu nemali nejaký vojenský konflikt, aby sme nevynakladali ďalšie a ďalšie miliardy eur, ako si to praje tu pán protislovenský agent Naď, na zbrojenie, ale aby sme sa starali o rozvoj našej vlastnej infraštruktúry a zlepšenie života našich vlastných ľudí. Preto jednoznačne budem hlasovať proti a vyzývam celú túto snemovňu, celé toto plénum, aby hlasovala rovnako. Ďakujem veľmi pekne.